เงินเฟ้อไทย ม.ค. ลดลงเหลือ 5.02% ต่ำสุดรอบ 9 เดือน
กระทรวงพาณิชย์ เผยเงินเฟ้อไทยเดือน ม.ค.66 ลดลงเหลือ 5.02% ต่ำสุดรอบ 9 เดือน ตามการชะลอตัวราคาสินค้ากลุ่มพลังงานและอาหาร
“พาณิชย์” เผยเงินเฟ้อไทยเดือน ม.ค.66 ลดลงเหลือ 5.02% ต่ำสุดรอบ 9 เดือน
6 ก.พ. 2566

กระทรวงพาณิชย์ เปิดเผยว่า อัตราเงินเฟ้อทั่วไป (CPI) เดือนม.ค.66 ขยายตัว 5.02% ต่ำกว่าตลาดคาด โดยอัตราเงินเฟ้อชะลอตัวอยู่ในระดับต่ำสุดในรอบ 9 เดือน ตามการชะลอตัวของราคาสินค้าในกลุ่มพลังงาน และอาหาร ขณะที่อุปสงค์ในประเทศปรับตัวดีขึ้นจากภาคการท่องเที่ยว ส่งผลให้การใช้จ่ายในช่วงเทศกาลทั้งปีใหม่ และตรุษจีน คึกคักกว่าปีที่ผ่านมา
ขณะที่อัตราเงินเฟ้อพื้นฐาน (Core CPI) ซึ่งไม่รวมสินค้าหมวดอาหารสด และพลังงานในเดือนม.ค. 66 ขยายตัว 3.04%
โดยกระทรวงพาณิชย์ คาดว่าแนวโน้มอัตราเงินเฟ้อในเดือนก.พ. 66 จะขยายตัวในอัตราที่ชะลอลง และเชื่อว่าจะไม่สูงถึง 5%